ועדת הכלכלה, כנסת 15, פרוטוקול מספר 141, 2000-06-20 09:00

אברהם פורז: אני פותח את הישיבה.

אברהם פורז: הנושא העומד על סדר היום הוא הצעת חוק להרחבת מקורות המים בישראל באמצעות הקמת מפעלים להתפלת מי ים, התש"ס-1999.

אברהם פורז: כזכור, אין זה הדיון הראשון בהצעת החוק.

אברהם פורז: דנו בה בישיבה הקודמת, וכל חברי הכנסת שהיו פה הביעו תמיכתם ברעיון, ואז אמרנו שנמתין ונראה מה עשתה הממשלה בינתיים בעניין הזה, כי היו פרסומים שעומדים לעשות משהו.

אברהם פורז: יש מישהו מטעם משרדי הממשלה שיכול לדווח לנו על כך?

עו"ד אורה תמיר: כן, ד"ר דרייזין, שהוא מנהל אגף התכנון בנציבות המים.

ד"ר יוסף דרייזין: אני גם אחראי מטעם נציבות המים לפרוייקט ההתפלה.

ד"ר יוסף דרייזין: אנחנו לקראת גמר של הכנת מפרט להוצאת מכרז של מתקן התפלה ראשון ל-50 מיליון קוב.

ד"ר יוסף דרייזין: אם לא יהיו תקלות מיוחדות, המפרט יהיה גמור לקראת אמצע אוגוסט ואפשר יהיה לפרסם את זה בספטמבר.

ד"ר יוסף דרייזין: מדובר במכרז ל-B.O.T.

אברהם פורז: מי הולך לקנות את המים האלה ובאיזה מחיר?

ד"ר יוסף דרייזין: המים האלה ייקנו על ידי המדינה באמצעות חברת מקורות.

אברהם פורז: אתם מתחייבים לקנות?

סימה סלע: כן, מדינת ישראל מתחייבת לקנות את המים.

מאיר שטרית: הגברת אינה מדברת בשם מקורות, היא מדברת בשם המדינה.

מאיר שטרית: יש פה חילוקי דעות חריפים בין המדינה לבין מקורות, שלא תהיינה אי הבנות.

אברהם פורז: בישיבה הקודמת שמענו שמקורות גם רצתה אפשרות להיות - - -

מאיר שטרית: כן, הם רוצים להתחרות על זה.

אברהם פורז: ופה הייתה מהומה לא קטנה, עד כדי כך שכמעט נאלצתי להיעזר בסדרנים.

אברהם פורז: בבקשה, תמשיך, ד"ר דרייזין.

ד"ר יוסף דרייזין: חברת מקורות עוסקת עכשיו בהנחת צינור שיחבר את האתר של מתקן ההתפלה למערכת הארצית.

ד"ר יוסף דרייזין: היא קיבלה הוראה בעניין הזה מהמשרד לתשתיות לאומיות.

אברהם פורז: איפה זה עומד באופן יותר קונקרטי?

אברהם פורז: אותר כבר מקום?

ד"ר יוסף דרייזין: אותר מקום.

ד"ר יוסף דרייזין: הוא נמצא מצפון לתחנת הכוח של חברת החשמל – רוטנברג – בתוך שטח קצא"א.

ד"ר יוסף דרייזין: יש שטח שמספיק להקים מתקן ראשון עם אופציה להרחבה לעוד מתקן, עם מאגר מקומי שיקלוט את המים.

ד"ר יוסף דרייזין: המאגר יהיה מאגר של מקורות.

ד"ר יוסף דרייזין: לשם יישפכו המים מתוך מתקן ההתפלה ויישאבו על ידי תחנת שאיבה דרך צינור באורך של 11.5 קילומטר עד למערכת הארצית.

ד"ר יוסף דרייזין: כל הנושא הזה נמצא כרגע בטיפול של חברת מקורות מבחינת קליטת המים.

ד"ר יוסף דרייזין: אנחנו מטפלים רק במתקן ההתפלה עצמו.

אברהם פורז: מי עומד לפרסם את המכרז?

ד"ר יוסף דרייזין: הממשלה.

ד"ר יוסף דרייזין: יש ועדת מכרזים בראשות סגן החשב הכללי.

ד"ר יוסף דרייזין: חברים בוועדה הזו מנכ"ל המשרד לתשתיות לאומיות, אנוכי מטעם נציב המים ויועצים משפטיים.

ד"ר יוסף דרייזין: למעשה ועדה זו אמורה להיות מוכנה בקרוב עם המכרז.

ד"ר יוסף דרייזין: יש גם החלטה של שר האוצר וועדת השרים לכלכלה לאשר את הוצאת המכרז.

אברהם פורז: ומתי המכרז הזה יתפרסם?

ד"ר יוסף דרייזין: אנחנו מעריכים שבספט

ד"ר יוסף דרייזין: מבר הקרוב אפשר יהיה לפרסם אותו.

אברהם פורז: כמה זמן יחלוף עד הרגע שבו יתחילו לזרום מים בצינור?

ד"ר יוסף דרייזין: שלוש שנים.

אברהם פורז: חבר הכנסת שטרית, בבקשה.

מאיר שטרית: אדוני היושב ראש, ראשית, אני מבקש להזכירך שהסיכום שלנו בסוף הישיבה הקודמת היה שאנחנו מקבלים בעיקרון את הצעת החוק ונחזור לישיבה אחת לניסוח הצעת החוק והגשתה לקריאה ראשונה.

מאיר שטרית: מיד אמרתי שאני מציע שנגיש אותה לקריאה ראשונה, וגם אתה הסכמת, ונעקוב אחר פעולות הממשלה בעניין זה: אם נראה שהממשלה הזדרזה בעניין ויש מים מותפלים, כפי שאמרתי, אני לא ממהר לשום מקום, והיה ונראה- - -

אברהם פורז: ואולי אתה תהיה השר האחראי ותצטרך לפתור את הבעיה.

מאיר שטרית: תלוי באיזו מהירות יתפטר השר הנוכחי.

אברהם פורז: כשעולות כל מיני הצעות שבהן מנגחים את הממשלה, אני תמיד אומר שאנשים פסימיים לא יודעים שהם יגיעו עוד פעם לשם.

אברהם פורז: אנשים אופטימיים צריכים תמיד לחשוב: מה יקרה אם אני אגיע לשם?

מאיר שטרית: אדוני , אני נענה לאתגר כיוון הייתי שר האוצר הראשון שתמך בממשלה בהקמת מתקן להתפלה, בניגוד לעמדות של כל שרי האוצר לשעבר.

מאיר שטרית: אני התנגדתי לעמדה שהייתה באוצר – אני חושב שהם טועים בגדול - ולכן עברה החלטת ממשלה בישיבת ממשלה שבה השתתפתי כשר האוצר ותמכתי, בניגוד לעמדת הפקידות באוצר, בהקמת מתקן התפלה, והתקבלה החלטה בהתאם לכך.

מאיר שטרית: כך שאני לא מפחד לחזור לשם, ואם אחזור לשם, אציע שיוקמו בבת אחת חמישה מתקני התפלה, לא אחד.

אברהם פורז: ומה נעשה אז עם מי הגשם?

מאיר שטרית: הם יזרמו באופן חופשי וימלאו את הנהרות ואת הוואדיות בחסדי שמים.

מאיר שטרית: אולי סוף סוף הנחלים ימלאו מים ודגים, במקום ביוב וזבל.

מאיר שטרית: שנית, אני רוצה להעיר שאין שום סתירה בין פעולות הממשלה לבין הצעת החוק שלי.

מאיר שטרית: הצעת החוק נועדה בעצם לתת לממשלה פוש ולגרום לכך שיקום מתקן התפלה ראשון.

מאיר שטרית: אני מציע אפשרות להקים ארבעה מתקנים נוספים, כל אחד בהיקף של 100 מיליון מטר קוב.

מאיר שטרית: גם אם מקימים או רוצים להקים מתקן בהיקף של 50 מיליון מטר קוב, הרי המתקן הוא מודולרי ואפשר להכפיל את היקפו באותו אתר ולהפוך אותו למתקן להתפלת 100 מיליון מטר קוב, ולדעתי, זה מה שיקרה.

מאיר שטרית: מי שרואה את התמונה בגדול יודע שאין מנוס מכך.

מאיר שטרית: מדברים על זה הרבה שנים.

מאיר שטרית: אין היום מישהו במדינה שחושב שיש פתרון אלטרנטיבי למים.

מאיר שטרית: אחרי שאמרתי כל זאת אני מבקש להוסיף כמה דברים חשובים.

אברהם פורז: ייבוא מים מתורכיה.

מאיר שטרית: עכשיו נמצאת משלחת מישראל בתורכיה בנסיון לייבא מים משם.

מאיר שטרית: ותראה את האבסורדום בהתהוותו.

מאיר שטרית: על פי תחשיב שאינו שלי, אלא של חברת מקורות, עלות אספקת המים, בהנחה שהכל פיקס ועובד באופן מסודר, תהיה בין 71.3 סנט לבין 86.3 סנט למטר קוב.

מאיר שטרית: זאת אומרת, זה יקר יותר מעלות המים המותפלים בערך ב- 15-20 סנט למטר קוב.

אברהם פורז: זה אמור לגבי המים מתורכיה?

מאיר שטרית: כן.

מאיר שטרית: ההרכב של העלות הזאת הוא כדלקמן: העלות לספק המים בתורכיה היא בין 5 ל-15 סנט למטר קוב.

מאיר שטרית: שירותי טעינה בתורכיה , הובלה ימית ופריקה באתר קצא"א – בין 45 ל-50 סנט למטר קוב.

אברהם פורז: זה כבר מחיר ההתפלה, לא?

מאיר שטרית: כן.

מאיר שטרית: מסים ואגרות – 8 סנט למטר קוב.

מאיר שטרית: תשלום לקצא"א בגין שימוש במוביל ימי – 8 סנט למטר קוב.

מאיר שטרית: טיפול במים – 0.2 סנט למטר קוב.

מאיר שטרית: מדובר פה על טיהור של המים האלה ופריקתם.

מאיר שטרית: הובלה למערכת הארצית – 5.1 סנט למטר קוב.

מאיר שטרית: יחד – בין 71.3 סנט ל-86.3 למטר קוב, וזה לא כולל מסים שתורכיה עשויה או עלולה להטיל על הפרוייקט הזה.

מאיר שטרית: אם יטילו, למשל, מסים של 10 סנט למטר קוב, זה יגיע ל-81 סנט עד 96 סנט למטר קוב, כמעט דולר.

מאיר שטרית: זה כמעט פי-שניים ממחיר ההתפלה.

אברהם פורז: על כמה אנחנו מדברים בהתפלה, על 50 סנט?

מאיר שטרית: 60 סנט.

מאיר שטרית: החברה שזכתה במכרז בטמפה ביי בפלורידה זכתה ב-52 סנט למטר קוב.

מאיר שטרית: יש לי מחקר שלם בעניין.

מאיר שטרית: בישיבה הקודמת הבאתי חלק ממנו.

אברהם פורז: אולי שם הנפט יותר זול.

מאיר שטרית: לא, הטכנולוגיה הולכת ומשתכללת, המחירים של המסננים הולכים ויורדים בצורה דרסטית.

מאיר שטרית: יכול להיות שהמים בטמפה ביי פחות מלוחים מהמים בים התיכון, ולכן זה קצת יותר זול.

מאיר שטרית: יש שם זרימה של נהרות מים מתוקים, ולכן המים קצת פחות מלוחים.

מאיר שטרית: צריך להוסיף את עלויות האנרגיה, אז זה יעלה מקסימום 60 סנט למטר קוב, אבל בכך אתה יוצר מקור בלתי תלוי.

אברהם פורז: למה הם מתפילים בטמפה אם יש נהרות בסביבה?

דוד וקסמן: אני מוכן להסביר.

דוד וקסמן: אני מנכ"ל איי.

דוד וקסמן: די.

דוד וקסמן: אי טכנולוגיות בע"מ.

דוד וקסמן: השתתפנו גם במכרז בטמפה ביי.

דוד וקסמן: יצאנו שם שניים ואנחנו מכירים את הנושא היטב.

דוד וקסמן: לכאורה יש שם הרבה מים, אבל אין שם היקוות של מים, אין מאגרים.

אברהם פורז: המים נשפכים לים?

דוד וקסמן: הם נשפכים לים, וגם מי התהום שם מאוד מאוד קרובים לפני הקרקע.

דוד וקסמן: חלקם הגדול גם מזוהמים, כך שגם לא ניתן להשתמש בחלקים גדולים מהם.

אברהם פורז: ומה העלות של איסוף המים?

דוד וקסמן: זה לא כדאי.

אברהם פורז: ממילא ההנחה שלי הייתה שהם יודעים מה הם עושים.

דוד וקסמן: הם הכינו את זה שלוש שנים מראש והם הולכים עכשיו למתקן שני.

דוד וקסמן: כלומר, עוד לפני שהמתקן הראשון מתחיל לעבוד, הם כבר יוצאים בקרוב למכרז שני.

דוד וקסמן: אני רק רוצה לחזק את המספרים שישנם, כי גם אנחנו עושים כמה מתקנים כאלה, אפילו פה בקפריסין.

דוד וקסמן: כמו שאמרתי בפעם הקודמת, המחירים שהוצגו פה ושנעים בין 50 ל-60 סנט הם בהחלט מחירים סבירים.

מאיר שטרית: דבר נוסף לגבי תורכיה.

מאיר שטרית: בתנאי מבצע, כלומר, בתנאי חירום כמו שיש עכשיו, אם פועלים במהירות, על פי לוח הזמנים של מקורות זה יקח שנה מהיום שמתחילים לטפל בהבאת מים מתורכיה עד שהמים יזרמו בצינור.

מאיר שטרית: בתנאים שאינם תנאים של מבצע חירום, כלומר, בתנאים רגילים, יידרשו כמעט שנתיים, 19 חודש עד שהמים מתורכיה יתחילו לזרום בצינורות.

מאיר שטרית: כך שהסיפורים על תורכיה – ואמרתי זאת מלכתחילה, לא מהיום אלא כבר לפני שנתיים – הם סיפורים מצוצים מהאצבע וחסרי ערך.

מאיר שטרית: שנית, איפה עומדת הממשלה?

מאיר שטרית: אני מצטער לחלוק אולי על ידידי מנציבות המים.

מאיר שטרית: נכון שיש לנציבות המים רצון טוב, אבל יש לי פה מסמך מישיבה שהתקיימה בלשכת שר האוצר ב-4 ביוני 2000, שבו מובאות החלטות שונות בנושא מים.

מאיר שטרית: על פי המסמך הזה מסתבר שיש החלטה עקרונית על התפלת מי ים וכן החלטה לפרסם מכרז על הקמת מפעל B.O.T להתפלת מי ים במישור החוף הדרומי בתנאים המפורטים במסמך.

מאיר שטרית: אני יודע ממקורות בלתי רשמיים שעכשיו אנשי אגף התקציבים ואגף החשב הכללי לומדים את עניין הכנת המכרז, ואני חותם לך שזה לא ייגמר לא בספטמבר ולא בדצמבר ולא בינואר, כי יש עמדה כללית באוצר שהיא נגד התפלה, ואני לא חושב שהחשב הכללי או האוצר הם הכתובת הנכונה להכנת מכרז, ותיכף אתייחס לזה.

מאיר שטרית: למקורות, חברת המים הארצית של ישראל, יש כל המידע הדרוש להכנת מכרז כזה, להפקתו ולהוצאתו לאור במהירות.

מאיר שטרית: יש לי פה מכתב ממנכ"ל מקורות שאני ביקשתי לקבל לקראת הישיבה ושבו כתוב שמקורות מוכנה להתחייב ש-26 חודשים מיום קבלת ההנחיה יהיה מתקן שיספק מים מטוהרים, מים מותפלים.

מאיר שטרית: על פי הערכתו של מנכ"ל מקורות, הם יכולים להוציא את המכרז תוך חודשיים עד שלושה חודשים לכל היותר.

מאיר שטרית: עיקר המידע נמצא בידי מקורות.

מאיר שטרית: האוצר הוא לא הכתובת הנכונה להוצאת מכרז ההתפלה שהוא אמור להוציא, כי המכרז הזה לא ייצא לדרך.

מאיר שטרית: אני אומר את זה כי נוסף להחלטה העקרונית בדבר התפלת מים, שבה הם יוצאים ידי חובה, יש שורה של החלטות שאני אקרא כאן רק את הכותרות שלהם: "ב.

מאיר שטרית: יבוא מים.

מאיר שטרית: 1.

מאיר שטרית: להטיל על צוות בראשות מנכ"ל משרד התשתיות הלאומיות ויועץ ראש הממשלה לענייני מים ובהשתתפות נציגי משרד האוצר, הבריאות והחוץ לבחון היערכות משק המים.

מאיר שטרית: .. 2.

מאיר שטרית: להנחות את שר הבריאות ונציב המים.

מאיר שטרית: .. 3.

מאיר שטרית: להטיל על נציב המים, טרם פרסום המכרז להקמת מתקן להפלת מי ים, לבחון את הכדאיות הכלכלית של יבוא מים מתורכיה באמצעות פלטפורמות שונות.

מאיר שטרית: ג.

מאיר שטרית: התפלת מים מליחים" – עוד פיגורה – "ד.

מאיר שטרית: טיוב בארות והגברת כושר ההפקה והניוד של המים" – עוד תכנית שלימה - "1.

מאיר שטרית: להטיל על נציב המים...

מאיר שטרית: לקדם את הטיפול בבארות שזוהמו.

מאיר שטרית: .. 2.

מאיר שטרית: להטיל על שר התשתיות הלאומיות.

מאיר שטרית: ..

מאיר שטרית: לפטור מהיטל הפקה מקורות מים שנפסלו... 3.

מאיר שטרית: להטיל על נציב המים ליזום חיבור מפיקים פרטיים למערכת המים ... 4.

מאיר שטרית: להורות לחברת מקורות.

מאיר שטרית: ....

מאיר שטרית: לאפשר חיבור של מפיקים פרטיים למערכת הארצית.

מאיר שטרית: .. ה.

מאיר שטרית: האצת התכנית הרב-שנתית להשבת קולחין בהמרה".

מאיר שטרית: אברהם פורז: אגב, גם את זה צריך לעשות.

מאיר שטרית: כן, אני לא מתנגד.

מאיר שטרית: אני ממשיך לצטט: "התאמת פעילות מינהלת השקעות בחקלאות ליעדי אספקת המים לחקלאות.

מאיר שטרית: ..

מאיר שטרית: הגברת כושר הניטור והבקרה על מקרות המים, חיסכון במים במגזר העירוני.

מאיר שטרית: ..".

מאיר שטרית: יש פה שורה שלמה של החלטות.

מאיר שטרית: תאמין לי, ייצא מהן אפס – אפס.

מאיר שטרית: מסמך נוסף שאני מציג בפניכם הוא החלטת הממשלה מיום 24 באוקטור 1996, עוד מהממשלה הקודמת, ממשלת נתניהו.

מאיר שטרית: כאן החליטה הממשלה לגשת לעניין ההתפלה ולהקים חברה בת לביצוע.

מאיר שטרית: יש פה שורה שלימה של החלטות.

מאיר שטרית: מתוך זה לא נעשה ולא כלום.

מאיר שטרית: החברה הזאת הייתה אמורה להקים מתקני טיהור שפכים, מתקני סינון מים, מתקני התפלה.

מאיר שטרית: זאת אומרת, למעשה בין החלטה קונקרטית לבין הביצוע על ידי החלטה במכרז של האוצר יכולות לעבור שנתיים, ואתה עוד לא תראה את הקצה, וזאת בעיקר כשאני רואה את הפירוט שבא אחרי ההחלטה הראשונה על התפלת מי ים.

מאיר שטרית: לכן, אדוני היושב ראש, אני חושב שטוב נעשה אם אנחנו נקדם את הצעת החוק כמו שסיכמנו בישיבה הקודמת ונגיש אותה לקריאה ראשונה.

מאיר שטרית: והיה ובספט

מאיר שטרית: מבר אכן ייצא מכרז מטעם המדינה, הנה אני מודיע שאני לא ממהר לשום מקום, אני אחכה.

מאיר שטרית: והיה ונראה שהמדינה לא זזה ושאני צודק בהערכתי שלא ייצא מכרז, נגיש את החוק לקריאה שניה ולקריאה שלישית וניתן פוש יותר חזק שהעניין יזוז.

אברהם פורז: תודה.

אברהם פורז: בבקשה, אדוני.

אברהם פורז: תציג את עצמך.

ארז ימיני: אני מאגף התקציבים במשרד האוצר.

ארז ימיני: ראשית, ועדת מכרזים עובדת במרץ כדי לעמוד ביעד של החלטת הממשלה.

ארז ימיני: לגבי חברת מקורות, חברת מקורות היא חברה מצויינת.

ארז ימיני: הבעיה היא שכבר עכשיו מחזיקה חברת מקורות ב-65% משוק המים בישראל, והתפלה היא תחום שבו אפשר ורצוי שייכנסו גם יזמים אחרים להתחרות, ואין כאן עניין להגדיל את כוחה של חברת מקורות ליותר מ-65% במבנה הנוכחי.

אברהם פורז: תודה.

אברהם פורז: בבקשה, אדוני.

עובדיה אלה: אני סמנכ"ל כספים במקורות.

עובדיה אלה: אני מקווה שאתם שמים לב לסתירה בין ההודעה של נציבות המים לבין מה שאומר נציג אגף התקציבים.

אברהם פורז: בכל מקרה אנחנו לא הולכים לפתור עכשיו את הבעיה.

אברהם פורז: אנחנו דנים בהצעת החוק של חבר הכנסת מאיר שטרית.

עובדיה אלה: נציג אגף התקציבים מוסר פה הודעה שוועדת המכרזים עובדת במרץ רב על הכנת מכרז שהממשלה תפרסם.

עובדיה אלה: אני מסכים עם חבר הכנסת שטרית שלא ייצא מזה ולא כלום.

עובדיה אלה: לא מדברים עם מקורות.

עובדיה אלה: מודיעים שמקורות תקנה את המים על פי הנחיות הממשלה.

עובדיה אלה: נציג אגף התקציבים אומר, בצדק רב: אין שום כוונה שמקורות תהיה מעורבת במכרז הזה, היא לא תקנה את המים.

עובדיה אלה: לפי הצעת החלטה שהם ביקשו, בכלל המים יסופקו ישירות מהיזם לצרכנים.

מאיר שטרית: זה כתוב בהחלטה הקודמת מה-4 ביוני שאני התייחסתי אליה.

עובדיה אלה: הם לא אומרים את כל מה שהם חושבים.

עובדיה אלה: הם באים לפה ומספרים לנו סיפורים.

עובדיה אלה: על פי חוק המים, מקורות היא רשות מים ארצית.

עובדיה אלה: היא יכולה לצאת במכרז תוך חודש ימים, ולא תוך חודשיים-שלושה.

עובדיה אלה: אני מודיע פה באחריות: תוך חודש ימים היא יכולה לצאת במכרז.

עובדיה אלה: היא לא רוצה להקים את המתקן.

עובדיה אלה: היא יכולה לפרסם את המכרז, וכל הסיפורים האלה, כל הסתירות בין האמירות של נציגי הממשלה - - -

אברהם פורז: רבותיי, אנחנו רוצים להתקדם ולעבור לקריאת סעיפי החוק.

מוטי כץ: אדוני היושב ראש, הערה קצרה ברשותך.

מוטי כץ: אני נציג העובדים במקורות.

מוטי כץ: אני רוצה להעיר לידידי הצעיר מהאוצר, שאם הוא היה צריך לעשות, חס וחלילה, איזה ניתוח רציני, הוא היה פונה למומחה מספר 1 בארץ.

מוטי כץ: המומחה מספר 1 בארץ הוא מקורות.

מוטי כץ: היא הקימה יחידה של 15,000 מטר קוב שעה.

מוטי כץ: לא צריך ללכת לחפש מי יביא פה פרנסה לכל מיני עובדים.

מוטי כץ: הרי אנחנו יודעים מה זה קבלנים פרטיים.

מוטי כץ: הם יביאו את כל העובדים מרומניה ומתורכיה.

מוטי כץ: מקורות היא המומחית.

מאיר שטרית: תרשה לי להעיר לך משהו, שלא תטעה.

מאיר שטרית: מקורות איננה מציעה להקים בעצמה את המפעל.

מאיר שטרית: אין הצעה כזאת.

מאיר שטרית: מקורות תוציא את המכרז.

מוטי כץ: ידידי מהאוצר הוא צעיר מדי.

מוטי כץ: אנחנו קצת יותר מבוגרים - - -

אברהם פורז: אל תעיר הערות כאלה.

מוטי כץ: אני אומר לו את זה בידידות.

אברהם פורז: יכול להיות אדם מבוגר ולא חכם, וצעיר גאון.

מוטי כץ: אז אני חוזר בי מההערה הזאת ואני עומד על המומחיות של מקורות.

אברהם פורז: נעבור עכשיו על סעיפי הצעת החוק אחד לאחד.

אברהם פורז: גב' הלית ברק תקרא בפנינו את הסעיפים.

אברהם פורז: שם החוק חייב להתייחס דווקא למי ים?

אברהם פורז: מים רגילים לא?

מאיר שטרית: מדובר על מי ים.

מאיר שטרית: אין לך מקורות אחרים למים.

אברהם פורז: אם כן, שם החוק נשאר כמות שהוא, היינו:

אברהם פורז: הצעת חוק להרחבת מקורות המים בישראל באמצעות הקמת מפעלים להתפלת מי ים, התש"ס-1999.

אברהם פורז: סעיף 1 – מטרות החוק

אברהם פורז: סעיף 1 בסדר.

אברהם פורז: נעבור לסעיף 2.

אברהם פורז: אני רק מבקש מכם שלא תתרגשו מזה שאנחנו עוברים כרגע על הסעיפים שלא בהתעמקות יתרה, כי עכשיו אנחנו רק מעבירים את הצעת החוק לקריאה ראשונה ומחכים גם לראות מה יקרה עם המכרז הממשלתי.

מאיר שטרית: גם אמרתי את זה.

אברהם פורז: היה ויסתבר שהחקיקה הזאת צריכה להימשך, לאחר הקריאה הראשונה נתעמק בכל סעיף וסעיף.

אברהם פורז: בשלב זה רק נעבור על הסעיפים ונכניס שינויים במקרו, אם צריך.

מאיר שטרית: זה גם עבר את הלשכה המשפטית לפני שהגשתי את זה.

מאיר שטרית: סעיף 2 – הזכות למים

אברהם פורז: זה מוגזם.

אברהם פורז: סעיף זה צריך להיות מסוייג במשהו.

אורה תמיר: קודם כול יש הוראה בחוק המים, ואין צורך לחזור עליה.

אורה תמיר: סעיף 3 לחוק המים אומר: כל אדם זכאי למים בכפוף להוראות חוק זה.

עמי דור-און: אבל לא מקבלים מים טובים.

מאיר שטרית: כאן כתוב "באיכות גבוהה".

אורה תמיר: אז תתקן את החוק.

הלית ברק: ומי יקבע מה היא איכות מים גבוהה ומי יקבע מה הם צרכיו של האדם?

אברהם פורז: חבר הכנסת שטרית, זה לא שייך לעניין ההתפלה.

אברהם פורז: נמחק את סעיף 2.

מאיר שטרית: מה שחשוב זה העניין של מים באיכות גבוהה.

מאיר שטרית: המים של מדינת ישראל כיום הם באיכות ירודה.

אורה תמיר: אז צריך להתקין תקנות בעניין זה.

אברהם פורז: אולי נכתוב אחר כך שהמים מהתפלה יהיו באיכות גבוהה.

מאיר שטרית: לא רק זאת.

מאיר שטרית: הרי בהתפלה אתה מקבל מים נקיים במאה אחוז.

מאיר שטרית: היתרון הגדול של מים מותפלים הוא בכך שאתה יכול לערבב כל קוב של מים מותפלים עם עוד 3 מטר קוב מים רגילים.

מאיר שטרית: אפשר לשפר בצורה מאוד דרסטית את איכות המים הכללית בארץ.

אברהם פורז: אם כן, אנחנו נמחק את סעיף 2.

הלית ברק: אני אמשיך ואקרא את הסעיפים על פי המספור הנוכחי שלהם, אבל ברור שבעקבות מחיקת סעיף 2 ישתנה המספור של הסעיפים הבאים.

אברהם פורז: כן, מספור הסעיפים ישתנה בהתאם.

אברהם פורז: למה לכתוב בסעיף 3 שהמפעלים יוקמו דווקא לאורך חופיה של המדינה?

קריאה: זה לא חייב להיות דווקא לאורך החופים.

אברהם פורז: אני מציע לכתוב "להתפלת מי ים בישראל" ולמחוק את המלים "לאורך חופיה של מדינת".

אברהם פורז: מישהו עלול לטעון שזה לא חוקי, כי המפעל נמצא קילומטר אחד מהחוף.

אברהם פורז: לא כדאי שנסגור את עצמנו בחוק.

מאיר שטרית: הצעת החוק מציעה שהשר יפעל להקמתם המהירה של מפעלים להתפלת מי ים לאורך החוף, ואני אסביר למה: כי תחנות הכוח של ישראל ניצבות לאורך החוף.

מאיר שטרית: הפעלת אנרגיה היא חלק אינטגרלי.

אברהם פורז: אבל נניח שפיסית אי אפשר יהיה להקים את המפעל ממש על החוף, אלא קילומטר אחד פנימה, ומישהו יטען שזה לא חוקי.

ד"ר יוסף דרייזין: זה באמת לא חיוני.

ד"ר יוסף דרייזין: טכנית אפשר להקים מפעל כזה גם 5 קילומטרים מהחוף - - -

מאיר שטרית: אבל ההגיון הוא שמקימים את המפעל ליד תחנת כוח.

מאיר שטרית: ליד תחנת הכוח בחדרה יש מאות דונמים ריקים שלא משתמשים בהם בכלל, והוא הדין לגבי קצא"א ואשדוד.

ד"ר יוסף דרייזין: התשובה היא תשובה טכנולוגית.

ד"ר יוסף דרייזין: ניתן לעשות את זה.

מאיר שטרית: בוודאי שניתן, אבל אני לא רואה את ההגיון.

אברהם פורז: חבל לנהל עכשיו את הוויכוח.

אברהם פורז: אני רק מנסה להקל על עצמנו, שהחוק לא יסרבל.

אברהם פורז: נכתוב בסעיף 3 "מפעלים להתפלת מי ים בישראל" וגם נמחק את המלה "גיוס".

אברהם פורז: נכתוב "באמצעות גורמים פרטיים" במקום "באמצעות גיוס משקיעים פרטיים".

אברהם פורז: סעיף 4 – הקמת מפעל ראשוני

אברהם פורז: מה זה "כל הפעולות הנדרשות"?

מאיר שטרית: להתחיל לעבוד: מכרז, אישור, הקצאת קרקע וכו'.

קריאה: זו מיטת סדום.

ארז ימיני: בהחלטת הממשלה מדובר על 50 מיליון קוב, לא על 100 מיליון קוב.

מאיר שטרית: אבל הצעת החוק מציעה אחרת.

מיכל איתן: --

מאיר שטרית: אני לא מדבר בשם הממשלה.

אברהם פורז: במקום "תבוצענה" אני מציע לכתוב "תבצע הממשלה".

אברהם פורז: צריך להחליט מי יבצע.

אברהם פורז: הממשלה צריכה להוציא את המכרז, לא? "קוב" זה בלועזית.

אברהם פורז: אני מציע לכתוב במקום זה "מטר מעוקב".

יהודה זימרת: חבר הכנסת פורז, יש פה סד של שנה.

יהודה זימרת: אנחנו צריכים לאשר תכנית.

יהודה זימרת: חוק התכנון והבנייה עדיין חל, והתכנית צריכה להתאשר.

מאיר שטרית: עם כל הכבוד לכם, אישור תכנית לא צריך לקחת מעל שנה.

מאיר שטרית: אתם צריכים לדאוג שהדבר ייעשה תוך שנה.

מאיר שטרית: אני יכול לעשות את זה תוך חודשיים, לא תוך שנה.

אברהם פורז: מה הבעיה לעשות תכנית מתאר ארצית?

יהודה זימרת: "קול אמריקה" הוא דוגמה לאיזה פרוייקט שהמדינה הפכה אותו לפרוייקט לאומי.

יהודה זימרת: כמה זמן נתקע התזכיר שלו?

יהודה זימרת: מה עשה בית המשפט?

יהודה זימרת: אנחנו תקועים כבר שנה.

יהודה זימרת: אמרנו בבית המשפט שהנושא דחוף, וזה לא עזר לנו.

יהודה זימרת: המכרז של התכנון תקוע כבר שנה בבתי המשפט על אף שהסברנו את החשיבות.

יהודה זימרת: היינו בבית משפט מחוזי.

יהודה זימרת: המכרז נפסל במחוזי.

אברהם פורז: למה, בגלל חברה אחרת?

יהודה זימרת: בגלל חברה אחרת.

יהודה זימרת: פנינו לבית המשפט העליון, ובית המשפט העליון החזיר אותו למחוזי.

יהודה זימרת: כבר שנה אנחנו מתרוצצים.

מיכל איתן: אבל יחד עם זה יש תכנית מתאר ארצית למתקן התפלה, והיא בהליכים מאוד מתקדמים, כדי לעמוד בלוח הזמנים הציבו בנציבות המים.

אברהם פורז: תארי לעצמך שממקמים את המפעל בתוך אתר תחנת כוח, בטריטוריה של תחנת כוח.

אברהם פורז: מבחינת תכנון ובנייה אין שום בעיה, אפשר לתת היתר אפילו.

יהודה זימרת: אבל חברת החשמל לא מעוניינת.

אברהם פורז: זאת לא הבעיה שלך.

יהודה זימרת: מבחינה תכנונית אני לא יכול להיכנס להם קניינית לשטח.

מאיר שטרית: מה זה לא מעוניינת?

מאיר שטרית: זה של אבא שלה?

מאיר שטרית: איזה מין שטויות אלה?

מאיר שטרית: - - -

קריאות: --

עמי דור-און: דרך אגב, חברת החשמל כן מעוניינת.

מאיר שטרית: אני בטוח שכן.

אברהם פורז: לדעתי, הדבר הכי נכון זה למקם את המפעל בחצרים של תחנת הכוח.

יהודה זימרת: אחד הקריטריונים לאיתור אתר להתפלה היה סמיכות לתחנת כוח.

ד"ר יוסף דרייזין: --

אברהם פורז: ברגע שהאתר מסומן בתחנת כוח, בהיתר בנייה רגיל אפשר לקבל שם התפלה.

יהודה זימרת: רק במקום אחד במדינת ישראל: בחדרה.

אברהם פורז: למה?

יהודה זימרת: כי בשאר המקומות צריך להתיר.

אברהם פורז: מה כתוב, למשל, לגבי תחנת הכוח רוטנברג?

יהודה זימרת: לא כתוב.

יהודה זימרת: מחקו את זה.

אברהם פורז: מה הייעוד של הקרקע?

יהודה זימרת: היה כתוב שייעוד הקרקע הוא הקמת תחנת כוח לצרכי אספקת אנרגיה.

אברהם פורז: זה בתכנית הארצית?

אברהם פורז: אז תכתבו: תחנת כוח ומתקן התפלה.

אברהם פורז: הממשלה תחליט, ובאותו יום זה נגמר.

קריאות: --

מאיר שטרית: אז תשנו את התקנון.

מאיר שטרית: מה הבעיה?

יהודה זימרת: אני לא משנה תקנון כשיש אנשים שיש להם זכויות בקרקע.

יהודה זימרת: זה לא עובד כך.

מאיר שטרית: מה זאת אומרת?

מאיר שטרית: זה של המדינה.

קריאות: --

אברהם פורז: תכנון ובעלות הם שני נושאים שונים לגמרי.

אברהם פורז: מה לעשות, אני קצת בקיא בתחום הזה.

אברהם פורז: מבחינת תכנון אין בעיה להחליט - - -

מאיר שטרית: אדוני היושב ראש, עם כל הכבוד, מה ששמענו פה זה פשוט קשקוש.

מאיר שטרית: שר האוצר רשאי להפקיע כל קרקע במדינת ישראל אם הוא חושב שזה לטובת הציבור.

קריאה: לצרכי ציבור.

מאיר שטרית: וזאת גם אם זה בבעלות חברת החשמל או בבעלות פרטית שלך.

מאיר שטרית: אז מה השטויות האלה?

מאיר שטרית: כמו שאתה שומע, לא יקום אף פעם מתקן התפלה.

מאיר שטרית: הדרך היחידה להזיז את הדברים היא לגרום לכך שהחוק אכן יקבע לוח זמנים קצר וברור.

מאיר שטרית: זו המטרה של החוק, ולא להשאיר את זה לסחבת הרגילה.

אברהם פורז: אני מציע שנתקדם ונעבור לסעיף 4(ב).

אברהם פורז: מה פירוש הדבר שהשר יסמיך תאגיד כרשות להתפלת מי ים?

קריאות: --

מאיר שטרית: הוא יכול להסמיך את מקורות.

סימה סלע: אדוני, 180 יום זה לא זמן סביר להקים את המפעל.

מאיר שטרית: אין כוונה כזאת.

מאיר שטרית: הכוונה היא שהשר יסמיך את התאגיד תוך 180 יום מתחילתו של חוק.

סימה סלע: הניסוח לא ברור.

אברהם פורז: רבותיי, אנחנו נתקן את הנוסח באופן שיהיה ברור, שהממשלה רשאית לבצע את הפעולה האמורה בסעיף באמצעות תאגיד.

אברהם פורז: ואז נראה מה קורה הלאה.

אברהם פורז: נעזוב בינתיים את חוק חובת המכרזים.

קריאות: --

אברהם פורז: כתבנו שהממשלה רשאית לבצע את המטלה האמורה גם באמצעות תאגיד.

שמעון טל: המטרה של החוק היא בעצם להקל על כל התהליך ולזרז - - -

אברהם פורז: אבל אנחנו לא עוסקים עכשיו בפרטי הפרטים של החוק.

שמעון טל: אבל אם כבר מביאים הצעה, זו צריכה להיות הצעה שבאמת תקדם את התהליך.

אברהם פורז: זה מחליף את (ב) ו(ג).

קריאה: מה מחליף את (ב) ו(ג)?

מאיר שטרית: לא, זה לא מחליף את (ג).

אברהם פורז: אני מציע שכרגע נלך על העיקרון.

אברהם פורז: אמרנו שהממשלה תבצע את זה באמצעות תאגיד.

מאיר שטרית: נכון, אבל (ג) אומר דבר אחר: "בתוך 30 ימים מיום הסמכתה של הרשות להתפלת מי ים, בהתאם להוראות סעיף קטן (ב), תקצה הממשלה, לפי המלצת השר, את הקרקע הנדרשת לצורך הקמת המפעל הראשוני".

אברהם פורז: אני מציע לכתוב שלצורך ביצוע האמור לעיל תפעל הממשלה על מנת להקצות את הקרקע הנדרשת.

מאיר שטרית: תקצה הממשלה את הקרקע הנדרשת תוך 30 יום.

סימה סלע: אדוני, לפי חוק חובת המכרזים, מינהל מקרקעי ישראל צריך להקצות קרקע במכרז.

סימה סלע: לכן אם אתם רוצים פטור ממכרז, אתם צריכים לכתוב את זה במפורש.

אברהם פורז: יש גם אפשרות לקבל פטור ממכרז.

אברהם פורז: את יודעת שיש סיבות טובות לקבל פטור ממכרז.

סימה סלע: אם אתם רוצים בזה, אתם צריכים לתקן את הצעת החוק ולציין פטור מפורש לגבי הקצאת קרקע, כמו שציינתם לעניין התאגיד.

מאיר שטרית: אני מציע להכניס את זה.

אברהם פורז: אני לא מציע להכניס כרגע פטור ממכרז לעניין זה, כי זה נשמע לא טוב.

אברהם פורז: בואו נשאיר את זה כרגע.

אברהם פורז: הרי אחרי קריאה ראשונה נטפל בעניין הזה.

מיכל איתן: --

אברהם פורז: בשום מקום לא נאמר פה שזה בניגוד לכל חוק אחר.

אברהם פורז: כרגע אנחנו אומרים לממשלה: תתחילי לרוץ בעניין הזה.

יהודה זימרת: אולי אפשר להוסיף בסוף סעיף שמירת דינים למען הסר ספק.

יהודה זימרת: מה יקרה אם תוך שנה לא תהיה תכנית?

מאיר שטרית: תוך שנה – התחלת העבודות.

מאיר שטרית: יש לי פה מכתב של מנכ"ל מקורות שבו הוא מתחייב לצאת למכרז - - -

יהודה זימרת: אני רק שואל: אם לא תהיה תכנית תוך שנה, האם זה אומר - - -

מאיר שטרית: זה אומר שהממשלה נכשלה.

אברהם פורז: רבותיי, אם יסתבר שהממשלה לא מבצעת, אנחנו נמצא חקיקה שתעביר את הכל לגורם אחר שיבצע את זה במקומה.

אברהם פורז: לא חשבתי בדיוק איך, אבל תאמינו לי שגם זה ניתן.

אברהם פורז: אגב, לפני כמן זמן עשינו הפרטה של התביעה.

אברהם פורז: הרשויות המקומיות לא רצו להגיש תביעות?

אברהם פורז: אמרנו שגופים ירוקים יגישו תביעות.

אברהם פורז: אם הממשלה לא תבצע, אנחנו נסמיך את חברת הנדסה והתפלה, חברה ממשלתית, לעשות את כל הפעולות, ניתן לה את הסמכויות של שר האוצר, או ניתן את זה למקורות, והיא תוכל להקים ולפתח ולגבות אגרות.

אברהם פורז: אם רוצים, אפשר הכל.

אברהם פורז: אם רוצים, אפילו מטאטא יורה.

מאיר שטרית: אדוני היושב ראש, אני רק מציע כן להגביל את הממשלה בזמן הקצאת הקרקע, ולא, יסחבו את זה מאה שנה.

מאיר שטרית: לכן הצעתי פה הגבלה של 30 יום.

מאיר שטרית: צריך לכתוב: בתוך 30 יום תקצה הממשלה את הקרקע.

אברהם פורז: אני מציע שתוך 90 יום מיום קבלתו של חוק זה תעשה הממשלה את כל הצעדים הדרושים על מנת שתוקצה קרקע לביצוע המיזם.

אברהם פורז: "פרוייקט" זאת לא מלה עברית.

מאיר שטרית: אני מציע להתפשר על 60 יום.

אברהם פורז: אני מסכים ל-60 יום.

אברהם פורז: נעבור לסעיף קטן (ד).

אברהם פורז: אני מציע למחוק את המלים "או על ידי תאגיד אשר יוסמך לצורך זה על ידי הממשלה".

אברהם פורז: בשלב זה המדינה תקנה את המים.

אברהם בן-דוד: ומה היא תעשה עם המים?

אברהם בן-דוד: המדינה תסחר במים?

אברהם בן-דוד: מה המדינה עושה עם המים האלה, היא מטביעה את עצמה?

אברהם פורז: אתה מודאג?

אברהם פורז: אל תדאג.

אברהם פורז: נעבור לסעיף קטן (ה).

אורה תמיר: יש לכתוב "העלות", לא "מחיר העלות".

אברהם פורז: נמחק את המלה "מחיר" בסעיף קטן (ה).

אברהם פורז: נעבור לסעיף קטן (ו).

אברהם פורז: לאחר המלים "לאחר התייעצות עם מועצת המים" נוסיף "ובאישור ועדת הכלכלה של הכנסת" ונמחק את המשפט "ובלבד שהעלייה בתעריפים עקב כך לא תעלה על 20 אגורות לאלף מטר מעוקב מי שתיה".

ארז ימיני: אני מבקש, אם אפשר, להוריד את העניין של ההפרש בתעריפים.

אברהם פורז: הורדנו.

ארז ימיני: בעידן התפלה מן הראוי שהעלות השולית של המים תשקף את המחיר.

אברהם פורז: לא עשינו כלום כרגע.

אברהם פורז: אמרנו שהשר, לאחר התייעצות עם מועצת המים ובאישור ועדת הכלכלה של הכנסת ובהסכמת שר האוצר, רשאי להעלות את תעריפי דמי המים.

אברהם פורז: בבקשה, מר אבנון.

משה אבנון: מחיר המים לצריכה ביתית צריך להיות מחיר משוקלל מכלל מקורות המים.

משה אבנון: יש מקורות מים גדולים יותר, יש מקורות קטנים יותר.

משה אבנון: המחיר חייב להיות משוקלל על פני כלל מחירי המים בארץ.

משה אבנון: יהיו - - -

אברהם פורז: תרשה לי, אני לא רוצה להתפרס עכשיו, כי אין לנו הרבה זמן.

אברהם פורז: למה בעצם המחיר של המים לא יכול להיות מחיר לפי היצע וביקוש?

אברהם פורז: נניח שאני חקלאי ויש לי גידולים מאוד רווחיים.

אברהם פורז: אני מוכן לשלם מחיר גבוה למים, ואתה תספק לי מים במחיר הזה.

אברהם פורז: או נניח שאני מיליונר ואני גר בסביון ואני רוצה – כמובן, לא בחינם, אני אשלם על זה – להשתמש במים לגינה ולצרכים אחרים, ואתה תקבע לי תעריף גבוה יותר.

אברהם פורז: אתה תקבע, נניח, רף נמוך לצריכה מינימלית שווה לכל נפש ותיתן לשוק לעשות את שלו.

אברהם פורז: אדוני היושב ראש, הבעיה היא אחרת.

אברהם פורז: אם לא יהיה כדאי לי, אני אייבש את הגינה.

מאיר שטרית: זה מה שיעשו כשיהיה היצע גדול של מים, כשלא יהיו מגבלות במים.

אברהם פורז: גם אחרי שהמתקן הזה יעבוד, יהיה מחסור במים.

משה אבנון: אדוני היושב ראש, לעלות המים יש הרבה מאוד מרכיבים.

משה אבנון: לדוגמה, אם אתה רוצה לשאוב מים בירושלים, המים יקרים מאוד.

משה אבנון: בתל אביב המים הרבה יותר זולים.

משה אבנון: עלות ההתפלה צריכה להיתוסף בהחלט לסכום הכולל, אבל בסך הכל מחיר המים צריך להיות משוקלל לכל הארץ, כי אחרת ייווצר מצב שבצפת מחיר המים יהיה פי-חמישה - - -

מאיר שטרית: אני לא מציע להיכנס למחיר המים.

אברהם פורז: לא ניכנס לזה כרגע.

אברהם פורז: אנחנו כבר הורדנו את הסיפא בסעיף קטן (ו) המתחילה במלה "ובלבד".

משה אבנון: אבל זה אמור לגבי כלל הצרכנים.

אברהם פורז: זה לכלל הצרכנים.

מאיר שטרית: בוודאי, אין כוונה שזה יהיה דיפרנציאלי.

אברהם פורז: רבותיי, אנחנו בסך הכל מכינים את הצעת החוק לקריאה ראשונה.

אורה תמיר: עוד שני דברים בקשר לסעיף הזה.

אורה תמיר: קודם כול אם מציעים לעשות פה שימוש במועצת המים, אני מציעה שההצעה הזאת תהיה תיקון לחוק המים, אחרת אין טעם לקחת גוף - - -

אברהם פורז: עזבי את זה כרגע.

מאיר שטרית: אני לא רוצה תיקון לחוק המים.

מאיר שטרית: אני רוצה חוק התפלה.

אורה תמיר: אבל אתה מציע פה להשתמש - - -

מאיר שטרית: מותר לי להציע.

אברהם פורז: הצעתך כרגע לא מתקבלת.

אברהם פורז: אני מבקש לא להיגרר לוויכוחים.

ארז ימיני: אדוני היושב ראש, אני מציע להוסיף להצעת החוק שמחיר המים משקף עלות התפלה כיוון שיש בעיה היום.

ארז ימיני: הכי פשוט ללכת ולבנות מתקני התפלה.

אברהם פורז: מה אתה מציע?

אברהם פורז: אתה נגד החוק?

ארז ימיני: אני מציע שתעריפי המים בעידן ההתפלה ישקפו את עלות ההפקה.

מאיר שטרית: היום משלמים יותר ממה שהם עולים.

אברהם פורז: לא כתבנו מה מחיר המים.

אברהם פורז: כל מה שכתבנו הוא שהשר, בהתייעצות עם שר האוצר ובאישור הוועדה, יקבע את המחיר.

אברהם פורז: כשיהיה הדיון, אתה תגיד בדיוק את מה שאתה רוצה ונשמע את הטענות לכאן ולכאן.

אורה תמיר: אני חושבת שהמונח "צרכנים ביתיים" אינו נכון, לא משפטית ולא עניינית.

אברהם פורז: מה את מציעה לכתוב במקום זה?

מאיר שטרית: נכתוב "לצרכנים" במקום "לצרכנים הביתיים".

אורה תמיר: אפשר לכתוב: לצרכנים לסוגיהם השונים, או משהו מעין זה.

אברהם פורז: כרגע נמחק את המלה "ביתיים".

אברהם פורז: כנראה, הכוונה שלו הייתה לצרכנים שאינם חקלאים.

4414: אני מתנועת המושבים.

4414: אני רוצה להעיר הערה לדבריו של יושב ראש הוועדה.

4414: החקלאות אינה יכולה לעמוד במחירי המים המותפלים, וזה לא ברור מאליו שיש לנו גידולים רווחיים כאלה שאנחנו יכולים לשלם מחיר מים מותפלים, כפי שאמרת.

4414: בסך הכל רוצים להקים פה מתקן התפלה שצריך לשמש גם את הצרכנים הביתיים, ואני בעד זה שהנוסח יישאר "צרכנים ביתיים" ושיהיה פול כללי - - -

אברהם פורז: נשאיר את זה פתוח.

מאיר שטרית: לא קובעים פה את מחיר המים.

אברהם פורז: ההערה שלך היא במקום.

אברהם פורז: זה ברור לגמרי שהחקלאות לא תשלם - - -

מאיר שטרית: גם אין כוונה להעביר את המים המותפלים לחקלאות, אני מבטיח לך.

אברהם פורז: אנחנו לא נכנסים כרגע לשאלת התעריפים והחלוקה בין הצרכים השונים.

אברהם פורז: קודם נתחיל להתפיל מים.

אברהם פורז: אחר כך נראה מה עושים עם זה.

אברהם פורז: נעבור לסעיף 4(ז).

אברהם פורז: לא צריך לכתוב את סעיף קטן (ז).

אברהם פורז: סעיף 5 – תיקון חוק המים

אברהם פורז: במקום "תהא לתקופה של 25 שנים" אני מציע לכתוב "תהא לתקופה שתיקבע".

קריאה: יש מינימום כלכלי - - -

אברהם פורז: בסדר.

אברהם פורז: אני לא רוצה שנסנדל את עצמנו.

אברהם פורז: נראה, נחשוב.

אברהם פורז: הרי אפשר לקיים עכשיו דיון של שעתיים אם לקבוע 20 שנה או 40 שנה.

אברהם פורז: נשאיר את זה לעתיד.

אברהם פורז: אני מציע להתקדם.

אברהם פורז: הייתי רוצה שייכתב בסעיף קטן (ב) שהממשלה תעשה את כל הפעולות הדרושות על מנת לאפשר את ההקצאה.

אברהם פורז: זה המינהל, מצד אחד, וכל מיני חוקים אחרים.

ד"ר יוסף דרייזין: לפי חוק התכנון והבניה.

ד"ר יוסף דרייזין: זה צריך להתאים לחוק התכנון והבניה.

אברהם פורז: אם רוצים, אפשר לעשות הכל.

אברהם פורז: אם לא רוצים, אפשר למצוא אין סוף תירוצים.

אברהם פורז: נעבור לסעיף קטן (ג).

אורה תמיר: אני מבקשת פה לשים לב שאם נעשה אימוץ כזה של הוראות החוק, זה תהליך די מורכב.

אורה תמיר: התכנית, על כל המשתמע, האישור - - -

אברהם פורז: בסדר, גם מסע של 1,000 מיילים מתחיל בצעד אחד.

אורה תמיר: אני בעד, אבל אם כבר, אז כל הנושא של אישור תכנית - - -

אברהם פורז: נעבור לסעיף קטן (ד).

אברהם פורז: ב(ד)(3) אין צורך במילה "מירבי".

אברהם פורז: די לכתוב "קביעת המחיר".

אורה תמיר: --

אברהם פורז: בסעיף קטן (ה) צריך לבוא "באישור הממשלה וועדת הכלכלה" במקום "באישור הממשלה וועדת הכספים".

אברהם פורז: רבותיי אנשי האוצר, בכמה מוערכת עלות החוק?

ארז ימיני: 50 מיליון קוב ל-10 שנים.

ארז ימיני: הקדמה ב-10 שנים של המועד שהיה ראוי - - -

אברהם פורז: כלומר, לשיטתכם, מתקן ההתפלה הראשון צריך היה להיות בעוד 10 שנים, כי ב-10 השנים הקרובות אפשר להסתדר על ידי טיהור וכו'.

ארז ימיני: לכל 50 מיליון קוב ל-10 שנים העלות למשק היא 850 מיליון שקל.

אברהם פורז: לכל התקופה.

אברהם פורז: כלומר, להערכת משרד האוצר, ישראל תזדקק למתקן התפלת מי ים רק בעוד 10 שנים, והקדמת הקמת המתקן האמור ב-10 שנים, לפי העלות של 70 סנט, תגיע לאיזו עלות?

ארז ימיני: 850 מיליון שקל.

אברהם פורז: כלומר, העלות היא 850 מיליון שקל.

מאיר שטרית: עלות למה?

ארז ימיני: לכל 50 מיליון קוב ל-10 שנים.

אברהם פורז: לצרכנים או למדינה?

קריאות: --

ארז ימיני: אני לא בודק אם זה למדינה או לצרכנים.

ארז ימיני: למשק זה 850 מיליון שקל, ואומר מה דרך החישוב.

אברהם פורז: לקופת המדינה יש הוצאה ישירה?

אברהם פורז: אם יש הוצאה ישירה, לפי תקנון הכנסת חובתנו לציין מאין תמומן.

סימה סלע: על זה צריך לענות מציע ההצעה.

אברהם פורז: המציע יגיד עוד מעט את דברו.

אברהם פורז: אני כבר נמצא פה בכנסת כמה שנים ואני יודע את הדברים האלה.

ארז ימיני: כבוד היושב ראש, אם יורשה לי, אני רוצה לומר מה הייתה דרך החישוב.

ארז ימיני: נלקח ההפרש בין קולחין לבין התפלה, וזו הייתה דרך החישוב: בקולחין זה עולה בסביבות שקל ו-20 להשיב מטר קוב.

אברהם פורז: זה גם 40 סנט, לא?

ארז ימיני: זה 40 סנט, אבל אם לא ישתמשו בהם בחקלאות, זו בעיה סביבתית, ומדובר ב-80 מיליון קוב של מי קולחין שנשפכים לים.

ארז ימיני: בדקנו, לפני שהולכים להתפלה, האם אפשר למצות את הדרכים האחרות שהן יותר זולות ויותר יעילות.

אברהם פורז: בוא נאמר כך: לשיטתכם, אותה כמות של מים, אם היא באה מטיהור קולחין, העלות קטנה בחצי.

ארז ימיני: כן.

ארז ימיני: בדקנו את ההפרש.

אברהם פורז: כלומר, הטענה היא שאפשר להשיג את אותה כמות מים על ידי טיהור מי קולחין בעלות של 30 סנט למטר מעוקב, ולכן הסכום ההוא מינוס הסכום הזה נותן את ההפרש על פני תקופה של עשר שנים, כי גם לשיטתך, בעוד עשר שנים צריך בכל מקרה להתחיל להתפיל.

אברהם פורז: אז כבר לא יהיה מנוס מהתפלה.

אברהם פורז: מה העלות ישירות מקופת המדינה?

ארז ימיני: אדוני היושב ראש, אם זה יהיה מקופת המדינה או לא מקופת המדינה, כך או כך - - -

אברהם פורז: אבל אנחנו נדרשים לפי תקנון הכנסת לומר אם יש לזה השפעה על תקציב המדינה.

אברהם פורז: לכן אני שואל: יש על זה השפעה על תקציב המדינה?

ארז ימיני: תהיה לזה השפעה.

אברהם פורז: 10 מיליון שקל הוצאת המכרזים וכו'?

אברהם פורז: זרוק איזה סכום.

ארז ימיני: אני לא אזרוק סכום, כי לא ברור עדיין אם ירשמו הרשאה או - - -

אברהם פורז: יש לך שבוע ימים להודיע לנו בכמה אתם מעריכים שזה ישפיע ישירות על תקציב המדינה, מעבר לעלות למשק.

שמעון טל: אבל העלויות האלה אינן רלבנטיות בכלל.

אברהם פורז: זה רלבנטי, כי תקנון הכנסת מחייב אותי לכתוב את זה.

שמעון טל: אני רק רוצה להסביר בקצרה איפה אנחנו חיים בכלל.

שמעון טל: נושא ההתפלה לא עומד היום לעומת הקולחין ולא לעומת יבוא מים.

שמעון טל: אנחנו נמצאים במצב שצריך לעשות את הכל, ומהר.

שמעון טל: זה מה שחשוב.

אברהם פורז: צר לי, אבל לא האזנת לדברי נציג האוצר, או שהוא לא הסביר מספיק טוב.

אברהם פורז: הוא אמר של-10 השנים הקרובות די בטיהור.

שמעון טל: אבל השר שלו קבע אחרת.

אברהם פורז: השר שלו לא פה.

אברהם פורז: הוא פה.

אברהם פורז: תודה רבה.

שמעון טל: יש ועדת שרים.

שמעון טל: יש המשכיות.

אברהם פורז: בבקשה, חבר הכנסת שטרית.

אברהם פורז: מה הערכתך?

מאיר שטרית: אדוני היושב ראש, אני רוצה לומר שהדברים שהושמעו פה על ידי האוצר הם פשוט גיבוב של דברים שאין להם אחיזה במציאות.

מאיר שטרית: ההיפך הוא הנכון.

מאיר שטרית: הנזק שייגרם בגין אי התחלה מיידית בהקמת מתקן התפלה – עלותו למשק מיליארדים, במידה שלא יקום מתקן התפלה.

שמעון טל: כבר השנה יש נזקים לא נורמליים.

שמעון טל: יספרו לנו ידידינו החקלאים.

מאיר שטרית: זאת משום שבינתיים האקוויפרים מומלחים, מזדהמים.

מאיר שטרית: הסיכוי היחיד להציל את האקוויפרים בחוף, לשפר אותם ולהבריא אותם הוא באמצעות מהילתם במים מותפלים.

אברהם פורז: מה התרגום בעברית ל"אקוויפרים", מאגרים תת קרקעיים?

ד"ר יוסף דרייזין: אגני מי תהום.

מאיר שטרית: אין שום סתירה בין התפלת מים לבין השבת קולחין.

אברהם פורז: כלומר, האוצר צריך לבצע גם זה וגם זה.

מאיר שטרית: שנית, הקולחין אינם מיועדים לתת תשובה למה שהמים המותפלים אמורים להשיב.

מאיר שטרית: הקולחין יתנו לכל היותר תשובה לחקלאות, וגם זה גבולי היום.

מאיר שטרית: אני מציע לאוצר לקרוא את המחקרים הרלבנטיים של פרופ' דן זסלבסקי מהטכניון בעניין של מי קולחין.

מאיר שטרית: הרי הצטברות של מתכות כבדות במי הקולחין הביאה אותם לרמה כזאת שגם השימוש בהם בחקלאות הוא בעייתי היום.

אברהם פורז: אגב, הטיהור הראשוני יהיה עוד בחצרים של המפעל.

אברהם פורז: אנחנו עוסקים בזה בחוק אחר.

אברהם פורז: אני לא חושב שאם יש לך מפעל אתה רשאי להזרים מי שפכים ככל שאתה רוצה.

אברהם פורז: אתה חייב לטהר אותם עוד בחצרים שלך.

מאיר שטרית: נכון, אבל עדיין יש הצטברות של מתכות כבדות.

מאיר שטרית: מאחר שאני עושה שיעורי בית, התמחיתי בעניין הזה, למדתי היטב את כל החומר הרלבנטי שנוגע להתפלת מים וישבתי עם פרופ' זסלבסקי ועם פרופסורים אחרים.

מאיר שטרית: תאמין לי, אני יכול לעשות על זה תואר שני נוסף.

מאיר שטרית: אני חושב שיש בעיה גדולה מאוד גם בהשבת הקולחין לחקלאות.

מאיר שטרית: אם לא ייעשו פעולות מהירות של הפקת מים חלופיים נקיים שאתם ימהלו את המים בארץ, תהיה בעיה אדירה גם בעתיד בשימוש במי קולחין בחקלאות.

מאיר שטרית: לטווח ארוך הנזק המצטבר הולך וגדל מדי יום.

מאיר שטרית: שנית, המים המותפלים אמורים לתת תשובה לצריכה הביתית ולשפר את איכות המים שהאזרח שותה.

מאיר שטרית: שלישית, כפי שהסברתי בדיון הראשון, לפתורונת המים יש השפעה גדולה מאוד על תהליך השלום באזור.

מאיר שטרית: אם אין נותנים תשובה למים, זו מכשלה ענקית בפני תהליך השלום.

אברהם פורז: זה נכון.

מאיר שטרית: הקמת מתקני התפלה היא המחיר השולי הזול ביותר שמדינת ישראל יכולה להשקיע כדי לקדם את תהליך השלום, ואולי למנוע מלחמה בעתיד, שהסיבה היחידה לפריצתה יכולה להיות מים, ואני יכול להראות לך שזה אחד הדברים הקשים ביותר בתהליך עם ירדן, עם סוריה, עם רמת הגולן.

מאיר שטרית: תמיד צועקים: האקוויפר מתחת להר - לא יכולים לחיות בלעדיו.

מאיר שטרית: תקים חמישה מתקני התפלה ותוותר על האקוויפר, לא צריך אותו ולא את הנהרות ולא שום דבר אחר.

מאיר שטרית: אנחנו בעולם מתקדם, ויש לנו מקורות מי ים בלתי נדלים.

מאיר שטרית: ים התיכון ענק, לא ייגמר לעולם.

מאיר שטרית: נוכל למכור מים לירדנים.

מאיר שטרית: נוכל לתת להם ולפלשתינים כמה שהם רוצים ובחינם, רק צריך להתפיל מים.

מאיר שטרית: יש תאגידים רבים בארץ שמוכנים לעשות את זה.

מאיר שטרית: דבר אחרון, ההערכה שלי היא שעלות הפרוייקט עצמו לתקציב המדינה היא אפס.

מאיר שטרית: אם כל הכנת מכרזים והוצאתם נעשות באמצאות מקורות, הרי שהעלות לתקציב המדינה היא אפס.

מאיר שטרית: אם זה ייעשה על ידי המדינה, ממילא מביאים בחשבון את עלות ההקמה ואת מחיר המים המופקים.

מאיר שטרית: הכל מובא בחשבון.

אברהם פורז: תודה.

אברהם פורז: מי עוד לא דיבר?

אברהם פורז: בבקשה, גברתי.

אברהם פורז: מאיזה משרד את?

סימה סלע: המשרד לתשתיות לאומיות.

סימה סלע: עמדת הממשלה היא שהצעדים האלה יינקטו במקביל.

סימה סלע: ועדת שרים לענייני כלכלה החליטה באפריל שיוקם מתקן התפלה בהיקף של 50 מיליון קוב, תיבדק ייתכנות יבוא מים מתורכיה ויאיצו פרוייקטים להשבת קולחין.

סימה סלע: לכאורה הובן כאן - - -

אברהם פורז: אנחנו שמענו על זה.

אברהם פורז: מתי הייתה החלטת הממשלה?

מאיר שטרית: ב-4 ביוני.

סימה סלע: אני מתייחסת להחלטת ועדת השרים לענייני כלכלה מה-17 באפריל.

אברהם פורז: איזה צעד מעשי נעשה בחודשיים האחרונים, חוץ מזה שהפרוטוקול הודפס ונשלח לכל המשתתפים?

מאיר שטרית: שר התשתיות מתפטר.

סימה סלע: אני אציין.

סימה סלע: שר התשתיות ושר האוצר הוציאו ביחד כללים שקובעים, בין היתר, מתן מענקים להקמת צינורות של השבת מי קולחין.

סימה סלע: יש בדיקה של ייתכנות יבוא מים מתורכיה.

סימה סלע: יצאה משלחת לברר את המחירים, את האיכויות, את הזמינות.

סימה סלע: כמו שאמרנו, יש לנו טיוטה ראשונית לגבי מתקן התפלה, אנחנו עובדים - - - -

אברהם פורז: החוק הזה נועד לבדוק אתכם, לבדוק אם אתם רציניים.

אברהם פורז: בינתיים אנחנו נעביר אותו בקריאה ראשונה, נראה אם אתם רציניים.

אברהם פורז: בינתיים מה שאנחנו יודעים הוא שלאחר הגשת מכתב ההתפטרות זה היום האחרון של השר סויסה בתפקיד זה.

אברהם פורז: יש עוד מישהו שמרגיש שהוא חייב להעיר?

אברהם פורז: בבקשה, אדוני.

מאיר שטרית: ואם יתחלף שר, יתחילו מחדש את כל התהליך מאפס.

4414: קודם כול מצב משק המים במדינת ישראל הוא חמור מאוד.

4414: זה לא סוד, זה כתוב בכל העיתונים.

4414: ולדעתי, את נושא מתקן ההתפלה צריך לבצע במהירות, בלי הרבה שאלות.

4414: יש דבר אחד שהפריע לי מבחינה פרקטית, ונציגי מקורות הצביעו עליו.

4414: נניח שמתפילים מים.

4414: לאן מזרימים אותם?

4414: איך מזרימים אותם לצרכנים?

אברהם פורז: זו השאלה הבאה.

4414: זה שלב שבו אפשר לתקוע עוד פעם את כל העניין.

4414: צריך לתת על זה את הדעת, ומהר.

4414: היו"ר אברהם פורז: לא בחוק הזה.

4414: החוק הזה מטרתו קודם כול להתפיל.

4414: אחר כך נראה מה עושים עם זה.

4414: כנציג החקלאים אני חייב להגיד עכשיו משהו, וחשוב שכולם ישמעו אותו.

4414: בשנים האחרונות קלטה מדינת ישראל מעל מיליון אנשים.

4414: היא לא השקיעה מאומה בפיתוח מקורות מים, בפיתוח תשתיות, ומי ששילמו את המחיר אלה קודם כול החקלאים.

4414: לקחו מהחקלאים ונתנו לאוכלוסייה אחרת, כי היה צריך לעשות זאת, אבל מצד אחר, היה צריך להשקיע במקורות מים חלופיים לעתיד.

4414: בגלל זה אני אומר שצריך לקדם במהירות את חוק ההתפלה כדי לייצר מקורות מים חלופיים.

אברהם פורז: תודה רבה.

אברהם פורז: בבקשה, אדוני.

דוד וקסמן: המספרים שבהם נקב האוצר לגבי ההפרש, 850 מיליון שקל, הם מספרים לא מדוייקים, לדעתי.

אברהם פורז: זכותם להגיד מה שהם רוצים.

דוד וקסמן: אני אומר, שלדעתי, הם לא מדוייקים.

אברהם פורז: מה ההערכה שלכם?

דוד וקסמן: קודם כול אני אומר שמחיר ההתפלה הוא בין 50 ל-60 סנט למטר קוב, כשהוא הביא בחשבון 70 סנט.

דוד וקסמן: שנית, יש השוואה בין מי קולחין לבין מים מותפלים.

דוד וקסמן: ההבדל הוא גדול מאוד באיכות, וצדק חבר הכנסת שטרית שאמר את זה פה: זה עירוב מין בשאינו מינו.

דוד וקסמן: לסיום אני רוצה לומר שהקמת מתקן התפלה היא לא פרוייקט כל כך מסובך.

דוד וקסמן: אלה דברים שעושים אותם כל הזמן ושעושים אותם בהרבה מקומות בעולם, והעסק הוא הרבה יותר פשוט, וזה גם לא צריך לקחת שלוש שנים.

דוד וקסמן: אפשר לגמור את זה בפחות משנתיים.

אברהם פורז: אם רוצים, כן.

דוד וקסמן: אם רוצים, בדיוק.

דוד וקסמן: ולכן אני מחזק את ידיכם.

דוד וקסמן: ניתן לעשות את זה ולגמור את זה, ומדינת ישראל תוכל לקבל מים מותפלים תוך פחות משנתיים.

אברהם פורז: ארז, משפט אחרון.

ארז ימיני: הכי פשוט זה לבוא ולבדוק אפשרות של הקמת מתקני התפלה.

ארז ימיני: אנחנו מדברים פה על מתקני התפלה של 50 מיליון ו-100 מיליון קוב.

ארז ימיני: הבעיה של משק המים היא יותר חמורה מזה.

ארז ימיני: יושבים פה ראשי משק המים והם יכולים להעיד על כך.

ארז ימיני: גם אילו היה מתקן התפלה של 50 מיליון קוב השנה, זה לא היה עוזר.

ארז ימיני: הבעיה היא בעיקר תעריפי המים שאינם משקפים את המחסור במים.

ארז ימיני: נוצר מצב שמי קולחין, שאפשר לעשות בהם שימוש בחקלאות – אנחנו צריכים לתת להם לזרום לים כיוון שמחיר המים השפירים לחקלאי הוא 70-80 אגורות.

אברהם פורז: אני מודה לך.

אברהם פורז: אני רוצה לומר את דעתי בעניין הזה.

אברהם פורז: אני תומך בהבאת החוק לקריאה ראשונה.

אברהם פורז: אני חושב שכל מה שאתם אומרים לגבי שימוש יותר רציונאלי במים בארץ הוא בהחלט נכון.

אברהם פורז: יש מקרים לא מעטים שבהם המים מסובסדים בצורה בלתי סבירה, וכתוצאה מכך נגרם בזבוז.

אברהם פורז: יש לנו גם בעיה אקולוגית, ואני לגמרי מסכים שאנחנו צריכים לעשות, ראשית, כל נסיון לטהר כל טיפת מים שאפשר לטהר, לא רק מהטעם שהטיהור הוא יותר זול מהתפלה, אלא גם בגלל איכות הסביבה.

אברהם פורז: ובכל זאת קרוב לוודאי שאנחנו נזדקק להתפלה, ואני מעדיף להיות עם מתקן התפלה מוכן כמה שנים קודם, גם אם הנזק התיאורטי הכלכלי, כביכול, הוא כמה עשרות מיליוני דולרים, מאשר להימצא במצב של פיגור בכמה שנים, כי אם יהיה פיגור, יצטרכו לייבש את החקלאות ולגרום נזקים כלכליים, או שיצטרכו לנהוג קיצוב במים, או שיצטרכו לעשות כל מיני פעולות דרסטיות אחרות.

אברהם פורז: ואני רוצה להגיד לכם, שאיש אינו יכול לערוב שלא יהיו כמה שנות בצורת רצופות שבכל מקרה יכניסו אותנו למשבר.

אברהם פורז: זה כמו לגבי מכונית.

אברהם פורז: אני, למשל, כשאני רואה שנותר רבע מיכל דלק, אני לא מחכה עד שהנורית האדומה תהבהב כדי לתדלק.

אברהם פורז: אני מתדלק קודם, כי אולי תחנת הדלק הקרובה תהיה סגורה דווקא באותו יום, אם משום שבעל תחנת הדלק יצא לחופשה ואם משום שיש שביתה של המתדלקים.

גדעון עזרא: יש הרבה תחנות.

אברהם פורז: ובכל זאת אני מתדלק כשאני מגיע לרבע מיכל.

אברהם פורז: מבחינת מצב המים אנחנו בכלל ברבע האחרון.

אברהם פורז: אני לא מוכן שנגיע לטיפות האחרונות כדי לתדלק, כי יכולה להיות קטסטרופה.

אברהם פורז: אני מעדיף שנקדים ואפילו נעשה השקעה שהיא כביכול מיותרת בשלב הזה.

אברהם פורז: למרות הכל אני גם יודע שכל החלטה שמקבלים מתבצעת בדרך כלל בכפולות של הזמן שעליו דיברו מלכתחילה, ולכן כשמדברים על שנה, זה הופך אחר כך לשנתיים, השנתיים הופכות לארבע, והארבע הופכות לעשר.

אברהם פורז: משום כך אני חושב שיש חשיבות גדולה להצעת החוק של חבר הכנסת מאיר שטרית.

אברהם פורז: אם לא יהיה שום דבר פוליטי ושום דבר לא ישתנה, אני מבטיח לכם שאם אראה שהממשלה מכשילה את הרעיון, אעשה פה כל מאמץ שזה יתבצע בצורה של חקיקה שתעקוף את הממשלה.

מאיר שטרית: בקריאה שניה ובקריאה שלישית.

אברהם פורז: תאמינו שיש פה מספיק יכולת יצירתית כדי ליצור מצב שבו תהיה התפלת מים בלי ממשלה.

אברהם פורז: אפשר להגיע לזה גם בלי הממשלה.

אברהם פורז: אני מקווה שזה לא יקרה ואני מקווה שאתם תתקדמו ושמשרד הפנים ימצא את הדרך, בתכנית מתאר ארצית - - -

יהודה זימרת: לא אמרתי שזה בלתי אפשרי.

יהודה זימרת: רק אמרתי שזה עניין של זמן.

אברהם פורז: אני רוצה לומר לך שאף פעם לא הבנתי למה תכנית מתאר ארצית, שאין לה התנגדויות, צריכה לעבור יותר מחודשיים-שלושה - - -

יהודה זימרת: כי אנחנו עומדים במצב שיש הערות של ועדות מחוזיות והערות של ועדות מקומיות בעקבות תיקון 43.

אברהם פורז: אתה יכול לקבוע להם DEAD LINE ולומר להם: עד לתאריך איקס אתם תעבירו הערות בכתב.

אברהם פורז: בבקשה, חבר הכנסת שטרית.

מאיר שטרית: אדוני היושב ראש, כמה מלות סיכום.

מאיר שטרית: ראשית, אני מודה לך על הדיון.

מאיר שטרית: שנית, אני רוצה לומר שאנחנו כבר עם ג'ריקן ביד, הולכים לחפש דלק.

מאיר שטרית: אנחנו לא במצב שאנחנו מקדימים; אנחנו מפגרים כבר כמה שנים, וזו הבעיה.

מאיר שטרית: משק המים במדינת ישראל הוא במצב של חירום, וזה חירום לאומי.

מאיר שטרית: ולכן כל מה שנעשה כדי לקדם הקמת מתקני התפלה יהיה, לדעתי, לברכה למדינת ישראל.

אברהם פורז: אני גם מסכים לגמרי עם מה שאמר חבר הכנסת שטרית שאחד הוויכוחים הגדולים שיהיו לנו עם השכנים בנושא השלום יהיה הוויכוח על המים, ובנושא שאפשר להמיר אותו בכסף עדיף לנו להיות רחבי לב, אם אנחנו יודעים שכנגד כסף אנחנו יכולים להשיג דברים.

אברהם פורז: מי בעד העברת הצעת החוק לקריאה ראשונה?

אברהם פורז: מי נגד?

אברהם פורז: ההצעה לאשר את הצעת חוק להרחבת מקורות המים בישראל באמצעות הקמת מפעלים להתפלת מי ים, התש"ס-1999, של חבר הכנסת מאיר שטרית, ולהעביר אותה לקריאה ראשונה בכנסת נתקבלה.

אברהם פורז: אין מתנגדים.

אברהם פורז: הצעת החוק תעבור לקריאה ראשונה.

לאה ורון: אני מבקשת מנציג האוצר להגיש לוועדה את הערכתו לגבי העלות עד ה-26 ביוני.

אברהם פורז: אני מודה לכם.

אברהם פורז: הישיבה נעולה.